Pasto, Kolumbija
<s>Pasto službeno San Juan de Pasto je grad i općina od 308,095 stanovnika na jugozapadu Kolumbije u Departmanu Nariño, čiji je administrativni centar.</s>

<s>Dobar dio stanovnika Pasta su indijanci Quillacinga.</s>

<s>Geografija</s>

<s>Pasto se nalazi u kotlini Kolumbijskih Centralnih Kordiljera na nadmorskoj visini od 2,527 metara u podnožju vulkana Galeras visokog 
4,276 m.</s>

<s>Historija</s>

<s>Grad je osnovao 1537. španjolski konkvistador Sebastián de Belalcázar pod imenom Villa de Pasto, u kraju plemena Quillacinga.</s><s>Pasto je na njihovom jeziku značilo nešto kao Zemlja nasljedstva ili Zemlja rođaka.</s>

<s>Pasto je za kolonijalnog perioda prosperirao kao centar trgovačko-rudarski centar u kom se iskapalo zlato i kontrolira promet između Ekvadora i doline rijeke Cauce.</s>

<s>Kako je u vrijeme Borbe za nezavisnost Latinske Amerike bio jedna od posljednjih rojalističkih utvrda, nakon kolumbijske 
nezavisnosti je pao u nemilost i zapao u krizu.</s>

<s>Pasto je od 1964. i univerzitetski centar, tad je počeo sa radom Univerzitet Nariño, koji je izrastao iz kolegija osnovanog  1827.</s><s>Danas u njemu djeluje 10 univerziteta, na najvećem od njih Nariñu studira 9000 studenata.</s>

<s>Privreda i transport</s>

<s>U općini 11,1% zaposlenih radi u industriji, 56,0% u trgovini, 28,9% uslužnom sektoru a 4,1% u ostalim djelatnostima.</s>

<s>Veći pogoni su iz prehrambene i drvne industrije, a čak oko 58,5% registriranih firmi od njih 14.066 (2008) bavilo se 
trgovinom i popravkom vozila.</s>

<s>Pasto se nalazi na  trasi Panameričkog autoputa -122 km od ekvadorske granice, a cestom je povezan sa pacifičkom lukom Tumaco.</s><s>Pored tog ima i aerodromom Antonio Narino (ICAO: SKPS, IATA: PSO) udaljen 35 km sjeverno od centra grada.</s>

<s>Izvori</s>

<s>Vanjske veze</s>

<s>Alcaldía Municipal de Pasto (Službene stranice grada)</s>

<s>Gradovi u Kolumbiji</s>

